proxectonos/corpus_dominio_legal_administrativo_tmp huggingface dataset:
29/06/2015 | Administración LocalMunicipal
Outes
Anuncio de delegación e alta

ANUNCIO O Concello de Outes, en cumprimento dos artigos 75 da Lei 7/1085, do 2 de abril, reguladora das bases de réxime local (en diante, LBRL), e 44 e seguintes do Regulamento de organización e funcionamento das corporacións locais (R. d. 2568/1986, do 28 de novembro), anuncia que o Pleno da Corporación, na sesión do 18 de xuño de 2015, adoptou os seguintes acordos: I. Delegación de competencias do Pleno na Xunta de Goberno Local Delegar na Xunta de Goberno Local o exercicio das seguintes: a) As contratacións e concesións, e a aprobación dos correspondentes proxectos de obras e servizos, que lle atribúen ao Pleno a Disposición adicional segunda da Lei de contratos do sector público (texto refundido aprobado polo R. d. lex.3/2011, do 14 de novembro) e o artigo 22.2. ñ) da Lei 7/1985, do 2 de abril, reguladora das bases de réxime local (en diante, LBRL). b) O exercicio de accións xudiciais e administrativas e a defensa da Corporación que lle atribúe ao Pleno o apartado 2. j) do artigo 22 da LBRL. c) A aprobación de facturas e documentos xustificativos de prestacións realizadas en exercicios anteriores, que as persoas interesadas presentaran no corrente e sempre que no exercicio en que se realizaron as citadas prestacións existise crédito adecuado e suficiente. II. Cargos con dedicación exclusiva e a súa retribución, e indemnizacións e asistencias dos membros da Corporación Primeiro. –Os cargos da Alcaldía e da 1.ª tenente de alcalde serán desempeñados en réxime de dedicación exclusiva e cunha retribución bruta anual de 45.000 € e 39.200 € respectivamente, que se percibirán distribuídos en catorce pagas. Todo iso sen prexuízo das retribucións polo concepto de trienios que lle correspondan ao Sr. alcalde na súa condición de funcionario da Comunidade Autónoma de Galicia. Segundo. –Os restantes membros da Corporación percibirán as seguintes indemnizacións por asistiren ás sesións dos órganos colexiados dos que formen parte: – Ás da Xunta de Goberno Local e ás da Comisión xeral de coordinación de concelleiros-delegados, 90 €. – Ás do Pleno da Corporación e das comisións informativas da Corporación, 60 €. Se cadran no mesmo día dúas ou máis sesións de órganos colexiados, soamente se percibirá a indemnización correspondente á primeira delas. Terceiro. –As axudas de custo por desprazamentos en comisión de servizos ou xestións oficiais que dispoña a Corporación, a Xunta de Goberno Local ou o alcalde, indemnizaranse trala súa xustificación consonte o que dispón o Rd 462/2002, do 24 de maio e a súa normativa complementaria. Para estes efectos, os membros da Corporación asimílanse ao grupo I do anexo II da antedita norma, non sendo para as viaxes ao estranxeiro que é ao grupo II. Esta resolución producirá os seus efectos desde o día de constitución da Corporación, o 13 de xuño do 2015, e publicarase no taboleiro de edictos e na páxina dixital da Corporación así como no Boletín oficial da provincia da Coruña. Outes, 19 de xuño do 2015. O alcalde Carlos E. López Crespo
29/06/2015 | Administración LocalMunicipal
Oza-Cesuras
Suplencia na Alcaldía

ANUNCIO Por ausencia do alcalde do municipio dende o día 19 ata o día 30 de xuño de 2015, faise público que durante o expresado período exercerá as facultades que lle corresponden o primeiro tenente de alcalde, D. Andrés Taboada Marante, e no caso de vacante, ausencia ou enfermidade do anterior os restantes vicepresidentes, polo orde do seu nomeamento. Todo elo conforme ao establecido no artigo 23.3 da Lei 7/1985, do 2 de abril, reguladora das bases do réxime local. Oza-Cesuras, 18 de xuño de 2015. O VICESECRETARIO Asdo.: Celestino J. Amigo Liñares
29/06/2015 | Administración LocalMunicipal
Dumbría
Nomeamento de tenentes de alcalde

ANUNCIO O alcalde, en virtude das facultades que ao respecto lle conceden os arts.46 do ROF e 23.3 da Lei 7/85, do 2 de abril, resolveu nomear tenentes de alcalde aos seguintes concelleiros: 1.ª tenente de alcalde: María Carmen Agulleiro Fernández.2.º tenente de alcalde: José Antonio Casais Fernández.3.º tenente de alcalde: Faustino Suárez Moledo. Dumbría, 19 de xuño de 2015. O ALCALDE Asdo.: José Manuel Pequeño Castro
29/06/2015 | Administración LocalMunicipal
Noia
Administración Financeira. Intervención
Aprobación definitiva expdte. de crédito extraordinario 5/2015

Rematado o prazo de exposición ao público do acordo plenario de data 21 de maio de 2015 de aprobación inicial do expediente de crédito extraordinario número 5/2015 do orzamento municipal para o exercicio 2015, sen que se presentase reclamación algunha contra o mesmo, enténdese elevado a definitivo, conforme ó disposto nos artigos 177.2 en relación co 169.1 do Texto refundido da lei reguladora das facendas locais e 38.2 en relación 20.1 do Real Decreto 500/1990, de 20 de abril, polo que se aproba o Regulamento orzamentario. En cumprimento dos artigos 169.1 da devandita Lei e 20.1 do Real Decreto 500/1990, de 20 de abril, a que remiten, respectivamente, os artigos 177.2 de aquela e 38.2 de este, faise público o resumo por capítulos do estado de ingresos e gastos trala aprobación do devandito expediente: En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 16 de xuño de 2015. O alcalde, Miguel Ángel Paz Barreiro
29/06/2015 | Administración LocalMunicipal
Dumbría
Delegación na Xunta de Goberno Local

ANUNCIO O alcalde, en virtude das facultades que ao respecto lle concede o art.43.2 do ROF e con data 15 de xuño de 2015, resolveu: Delegar as atribucións que lle corresponden á Alcaldía en canto a concesión de licenzas de obra e apertura na Xunta de Goberno Local. Dumbría, 19 de xuño de 2015. O ALCALDE Asdo.: José Manuel Pequeño Castro
29/06/2015 | Administración LocalMunicipal
Arteixo
Servizos Económicos
Padrón de vaos 2015

Por Resolución da Alcaldía de data 17 de xuño de 2015 e nº 1229/2015, acordou: PRIMEIRO: Aproba-lo padrón da taxa pola entrada de vehículos a traves das beirarrúas e reservas da vía pública (vaos), correspondente ao exercicio 2015, no que constan 489 recibos por un importe de CENTO DEZANOVE MIL CENTO TRINTA EUROS E NOVE CÉNTIMOS (119.130,09 €), que comeza por A. D. GRUPO REGUEIRA SA e remata por ZINIACONTEX SL. SEGUNDO: Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das licendas locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Arteixo, 18 de xuño de 2015 O ALCALDE-PRESIDENTE Asdo.: Carlos Calvelo Martínez
29/06/2015 | Administración LocalMunicipal
As Pontes de García Rodríguez
Secretaría
Oferta de emprego público do Concello das Pontes de García Rodríguez correspondente ao exercicio de 2015

A Xunta de Goberno Local en sesión que tivo lugar o 21/05/2015 aprobou a oferta de emprego público do Concello das Pontes de García Rodrguez correspondente ao exercicio de 2015, que comprende as prazas que se indican a continuación: Provincia: A Coruña Corporación: As Pontes de García Rodríguez Número de código territorial: 15070 Escala: Administración Especial Subescala: Servizos Especiais Categoría/denominación: Axente Notificador e de Recadación Grupo: C Subgrupo: C2 Número de vacantes: Unha Modo de acceso: Promoción interna Nivel de titulación: Graduado Escolar, FP1 ou equivalente Denominación: Auxiliar Admvo Servizos Sociais. Número de prazas vacantes: Unha Modo de acceso: Promoción interna As Pontes de García Rodríguez, 18 de xuño de 2015 Brigit Anan Kristensen
29/06/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Servizos de mantemento das instalacións eléctricas dos edificios da Deputación Provincial da Coruña

SERVIZO DE CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2015.08602.2. Obxecto do contrato: SERVIZOS DE MANTEMENTO DAS INSTALACIÓNS ELÉCTRICAS DOS EDIFICIOS DA DEPUTACIÓN PROVINCIAL DA CORUÑA.3. Prazo de execución: dous anos, prorrogable.4. Tramitación e procedemento de adxudicación. a) Tramitación: ordinaria. b) Procedemento: aberto, suxeito a regulación armonizada (con multiplicidade de criterios de valoración). 5. Presuposto: presuposto anual sen IVE, 90.600,00 €; IVE ao 21%, 19.026,00 €; presuposto total anual, 109.626,00 €; presuposto total para dous anos: 219.252,00 €. 6. Garantía provisional: non se esixe.7. Garantía definitiva: 5% do prezo de adxudicación (IVE excluído) 8. Requisitos específicos do contratista: ver cláusulas 7 e 10 do prego.8 bis. Clasificación: grupo P, subgrupo 1, categoría a.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15003 A Coruña). b) Data límite de presentación de ofertas: 27 de xullo de 2015. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non valorables automaticamente”: conterá a documentación de referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automaticamente”: conterá a proposición axustada ao modelo que figura no Anexo nº 4 do prego de cláusulas administrativas. D) MOSTRAS: Non se esixen. VARIANTES: Non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario.12. Data de envío do anuncio ao Diario Oficial da Unión Europea: 17 de xuño de 2015. A Coruña, 17 de xuño de 2015. O PRESIDENTE O SECRETARIO Diego Calvo Pouso José Luis Almau Supervía
29/06/2015 | Administración LocalMunicipal
Curtis
Baixas por inscrición indebida no padrón municipal de habitantes

“Don Javier Francisco Caínzos Vázquez, Alcalde do concello de Curtis (A Coruña), en uso das competencias que me outorga a lexislación vixente, e de acordo cos seguintes ANTECEDENTES Tramitación de expedientes relativos ás baixas padronais de oficio das persoas que se relacionan: Andrea Johanna Eduardo Carlos Capitan Quiroga. NIE XXXXXXXXX Pablo Adolfo Sarpe Terradellas. DNI XXXXXXXXX Wolfgang Karl Tona Mejica. NIE XXXXXXXXX Jiandong Wust Martin Sauceda. PAS. NH 130411 A. V. A.5040511394507 Maija Liisa Couret Eguidazu. VN384406 Kevin Joseph Largo Corino. JA31341 Nos expedientes anteditos consta o informe favorable da Sección Provincial do Consello de Empadroamento. FUNDAMENTOS DE DEREITO Lei 7/1985 de 2 de abril de Bases do Réxime Local. Regulamento de poboación e demarcación das entidade locais, aprobado polo Real decreto 1690/1986, do 11 de xullo, modificado. Resolución de 30 de xaneiro de 2015 da Presidencia do Instituto Nacional de Estadística e Dirección General de Coordinación de competencias coas comunidades autónomas e entidades locais, sobre instrucións técnicas aos concello sobre xestión do padrón municipal. ACORDO: Ordenar a baixa no padrón municipal das seguintes persoas, con efectos dende o día de hoxe: Andrea Johanna Eduardo Carlos Capitan Quiroga. NIE XXXXXXXXX Pablo Adolfo Sarpe Terradellas. DNI XXXXXXXXX Wolfgang Karl Tona Mejica. NIE XXXXXXXXX Jiandong Wust Martin Sauceda. PAS. NH 130411 A. V. A.5040511394507 Maija Liisa Couret Eguidazu. VN384406 Kevin Joseph Largo Corino. JA31341 Proceder á publicación do anuncio correspondente no Boletín Oficial da Provincia e no taboleiro de editos do Concello aos efectos previstos no artigo 59 da Lei 30/1992, do 26 de novembro. Así o manda e asina o Sr. alcalde, en Curtis, o dous de xuño de dous mil quince.”
29/06/2015 | Administración LocalMunicipal
Sada
Servizos Económicos
Aprobación definitiva de modificación de créditos 19/2015

ANUNCIO Aprobación definitiva de modificación de créditos 19/2015 A Corporación municipal, en sesión plenaria celebrada o día 18 de maio de 2015, aprobou inicialmente a modificación orzamentaria número 19/2015, que se tramita dentro do vixente presuposto xeral do Concello de Sada. O expediente considerase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2, 42.1 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a presente modificación, quedando a día de hoxe como se detalla: ESTADO DE GASTOS ESTADO DE INGRESOS Sada, 22 de xuño de 2015. O alcalde Benito Portela Fernández
29/06/2015 | Administración LocalMunicipal
Irixoa
Contrato servizo de limpeza de edificios municipais 2015

Datos xerais e datos para a obtención da información: a) Organismo: Concello de Irixoa. b) Dependencia que tramita o expediente: Secretaría-intervención. c) Obtención de documentación e información: 1) Dependencia: Secretaría-intervención.2) Domicilio: Pazo de Irixoa nº 6-A 15313 3) Localidade: Irixoa.4) Teléfono 981793001.5) Telefax 981793157.6) Correo electrónico: correo@irixoa. es.7) Dirección de Internet do perfil do contratante: enlace dende www.irixoa.es a) Tipo: servizo. b) Descrición: limpeza de edificios municipais do Concello de Irixoa. c) Lugar de execución: diversos edificios municipais. d) Duración do servizo: 1 ano, prorrogable por outro máis. e) CPV (referencia de nomenclatura): 90911000-6. f) Cargas por sucesión de empresa: limpadora da empresa anterior. a) Tramitación: ordinaria. b) Procedemento: negociado con publicidade. d) Criterios de adxudicación: prezo e proposta de traballo (cláusula 13 do prego). a) Importe neto: 9.900 euros/ano. IVE (21%) 2.079 euros. Importe total: 11.979 euros/ano. Non revisión de prezos. Provisional: non se esixe. Definitiva: 5% do importe de adxudicación (IVE excluído). a) Clasificación (grupo, subgrupo e categoría): non se esixe. b) Solvencia económica e financeira e solvencia técnica e profesional: ver cláusula 11 do prego. a) Prazo de presentación: 15 días naturais. b) Modalidade de presentación: presencial ou por correo. c) Lugar de presentación: o citado no apartado 1º deste anuncio. f) Prazo durante o cal o licitador estará obrigado a manter a súa oferta: 2 meses. a) Enderezo: o citado no apartado 1º deste anuncio.9º. Gastos de publicidade: os gastos que xeren os anuncios, cun máximo de 10 euros. Irixoa, 18 de xuño de 2015. O alcalde, Antonio Deibe Sanmartín.
29/06/2015 | Administración LocalMunicipal
Arzúa
Exposición pública de padróns fiscais da taxa por servizo de lixo, entrada de vehículos e taxa por ocupación con mesas e cadeiras

ANUNCIO Aprobación de padróns fiscais da taxa por recollida de lixo, vados e mesas e cadeiras PADRÓNS FISCAIS EXERCICIO 2015 Por decreto de alcaldía do 18 de xuño de 2015, aprobáronse os padróns fiscais do contribuíntes pola taxa de recollida de lixo, taxa por entrada de vehículos de beirarrúas e reservas de vía pública para aparcamento, carga e descarga de mercaderías de calquera clase, e taxa por ocupación de terreos de uso público por mesas e cadeiras, tribunas, taboados e outros elementos análogos con finalidade lucrativa. Os padróns quedan expostos ao público na Casa do Concello durante o prazo de 20 días hábiles, a contar dende o día seguinte ao da publicación deste anuncio no BOP. Este anuncio ten carácter de notificación colectiva ao amparo do artigo 102.3 da Lei 58/2033, do 17 de decembro, xeral tributaria. Os interesados poderán examinar os padróns fiscais durante o período de exposición pública e formular contra os actos que se notifican o recurso de reposición, previo ao contencioso-administrativo, ante o alcalde-presidente, no prazo DUN MES, a contar dende o día seguinte ao da finalización do prazo de exposición pública dos padróns, de acordo co artigo 14.2 do texto refundido da Lei reguladora de facendas locais, aprobado por Real decreto legislativo 2/2004, do 5 de marzo. O recurso entenderase desestimado cando non recaia resolución no prazo dun mes contado dende o día seguinte ao da súa interposicion. Contra a resolución do recurso de reposición os interesados poderán poñer recurso contencioso administrativo no prazo de dous meses dende o día seguinte ao da notificación da resolución. Non obstante, se o consideran oportuno, poderán empregar e exercitar calquera outro recurso que estime convinte. Arzúa, 18 de xuño de 2015. O alcalde-presidente José Luis García López
29/06/2015 | Administración LocalMunicipal
Betanzos
Mellora eficiente no alumbrado das rúas Antolín Faraldo e outras de Betanzos

ANUNCIO DE LICITACIÓN 1.–Entidade adxudicadora. a) Organismo: Concello de Betanzos. b) Dependencia que tramita o expediente: Negociado de Contratación.2.–Obxceto do contrato. – Descrición do obxecto: “Mellora eficiencia no alumbrado das rúas: Antolín Faraldo e outras do Concello de Betanzos”. 3.–Tramitación, procedemento e forma de adxudicación. a) Tramitación: ordinaria. b) Forma: procedemento aberto cun único critero de valoración (factor prezo). 4.–Presuposto base de licitación: 174.627,08 € (IVE incluído). 6.–Garantías. Provisional: non se esixe. Definitiva: 5% do prezo de adxudicación (sen IVE). 7.–Obtención de información e documentación. a) Entidade: Concello de Betanzos, PERFIL DO CONTRATANTE (www.betanzos.net). b) Dirección: praza de Galicia, n.º 1. c) Localidade e código postal: Betanzos, 15300. d) Teléfono 981-776525. e) Data límite de obtención de documentos e información: ata as 12.00 do último día de presentación de proposicións.8.–Presentación das ofertas. a) Data límite de presentación: 15 días naturais, contados a partir do día seguinte da publicación deste anuncio no BOLETÍN OFICIAL DA PROVINCIA. b) Documentación a presentar: a que consta no prego de condicións administrativas e técnicas. c) Lugar de presentación: praza de Galicia, n.º 1 (edificio Liceo), Betanzos, 15300.9.–Apertura das ofertas. a) Entidade: Concello de Betanzos (Negociado de Contratación). b) Dirección: praza da Galicia, n.º 1 (edificio Liceo), 15300 Betanzos. d) Data: quinto día hábil seguinte ao de finalización do prazo de presentación de proposicións, pasando ao luns de rematar en sábado. e) Hora: 13 horas. Betanzos, 15 de xuño de 2015. O ALCALDE Asdo.: José Ramón García Vázquez
29/06/2015 | Otras Entidades y Anuncios ParticularesUniversidades
Universidade da Coruña
Facultade de Economía e Empresa
Resolución de suspensión de matrícula de Alberto Fernández Santiago

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 do novembro, de réxime xurídico das administracións públicas e do procedemento administrativo común (LRXAP-PAC) e, en aplicación do disposto no dito artigo, publícase, para os efectos de notificación, que se resolve a suspensión, por impago, da matrícula efectuada por quen figura no anexo, así como os efectos derivados desta, de acordo co establecido no artigo 7 da Resolución reitoral da Universidade da Coruña, do 27 de abril de 2012, mediante a que se aproba o procedemento para a recadación de “impagados” por prezos públicos de matrícula. Contra a presente resolución e de conformidade co disposto nos artigos 114 e 115 da LRXAP-PAC, cabe interpoñer recurso de alzada ante o reitor da Universidade da Coruña no prazo dun mes, que contará a partir do día seguinte ao da recepción desta notificación. A Coruña, 9 de xuño de 2015 O decano Awatef Kantor Roblez Falta de pago Falta de presentación da documentación acreditativa de dereito a exención/bonificación de prezos públicos Falta da documentación sinalada na Normativa de xestión académica vixente
29/06/2015 | Administración LocalMunicipal
Betanzos
Expte. nº 4/15 - baixa de oficio no padrón municipal de habitantes

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 20 de maio do 2015: “En relación á comprobación de residencia de ciudadanos empadroados neste concello, que se relacionan máis abaixo e segundo as averiguacións realizadas polos axentes dependentes da miña autoridade, resulta que non viven nos enderezos correspondentes, descoñecéndose o domicilio actual. En consecuencia, vista a lexislación vixente na materia, especialmente a prevista nos arts.54 e 72 do Regulamento de Poboación e Demarcación Territorial, aprobado por RD 1690/86 e modificado por RD 2612/96, polo presente, 1º.- Incoar expediente de baixa de oficio as personas que se relacionan a continuación por incumpri-lo requisito previsto no apartado 1 do art.54 do citado Regulamento. SERENA BAHICA Rúa Noas, nº 14-2º I A. I. B. (menor de idade) Rúa Noas, nº 14-2º I ION DRAGOS VARZARU Rúa Noas, nº 14-2º I LAVINIA ROXANA DAVIDOIU Rúa Noas, nº 14-2º I PETRU BALOG Rúa Noas, nº 14-2º I ANA SOMNA REZMUVES Rúa Noas, nº 14-2º I VASILE MARIUS SANDU Rúa Noas, nº 14-2º I ALINA DUMITRU Rúa Noas, nº 14-2º B TOADER DOINA Rúa Noas, nº 14-1º D LAVINIA ELENA BRAN Rúa Noas, nº 14-PBJ D D. A. B. (menor de idade) Rúa Noas, nº 14-PBJ D CATALIN DUMITRU Rúa Noas, nº 14-PBJ D LUCIAN STOICA Rúa Noas, nº 14-PBJ D MARIA TEOFANA LAZAREL Rúa Noas, nº 14-PBJ A. A. S. (menor de idade) Rúa Noas, nº 14-PBJ D. A. M. S. (menor de idade) Rúa Noas, nº 14-PBJ 2º.- Poñe-lo expediente de manifesto ó interesado en trámite de audiencia para que, no prazo de quince días a contar dende o seguinte á recepción deste escrito, alegue e presente os documentos e xustificacións que estime pertinentes de acordo co art.59.4 da Lei 30/1992 de 26 de novembro (BOE do día 27/11/92), do Réxime Xurídico das Administracións Públicas e do Procedemento Administrativo Común”. Betanzos, 12 de xuño do 2015 O secretario Asdo.: Cristóbal Víctor Fraga Bermejo
29/06/2015 | Administración LocalMunicipal
Rianxo
Secretaría
Adxudicación obra: saneamento en Outeiro - A Laxe

Por Resolución de Alcaldía nº 278/2015 de 26 de maio de 2015, resolveuse a adxudicación do contrato indicado que se publica consonte ao Prego e aos efectos do artigo 154 RD 3/2011, polo que se aproba o Texto Refundido da Lei de contratos do sector público. A devandita adxudicación foi conforme as seguintes que se relacionan: a) Organismo: Concello de Rianxo. b) Dependencia que tramita o expediente: Secretaría c) Enderezo do perfil do contratante: http://www.concelloderianxo. gal/perfildocontratante d) Domicilio: Praza de Castelao, nº 1 e) Localidade e código postal: Rianxo- 15920. f) Teléfono: 981 86 00 75 g) Fax: 981 86 66 28 a) Tipo de contrato: Contrato administrativo de obra b) Descrición do obxecto do contrato: SANEAMENTO EN OUTEIRO – A LAXE c) Lotes: non a) Procedemento: negociado sen publicidade por razón de contía. b) Tramitación: Ordinaria. c) Forma de adxudicación: d) CONCURSO: criterios de adxudicación: · Redución de prazos de execución: 10 puntos · prezo: 10 puntos e) Orzamento total (IVE engadido): 154.815,17€. f) Orzamento sen IVE ( valor estimado) de: 127.946,42€ g) IVE ( 21%): 26.868,75€. h) Prazo de execución: 30 DÍAS. a) Nº de licitadores presentados: 4 b) Nº de licitadores excluidos: NINGÚN. a) Adxudicatario: TARRIO Y SUAREZ S. L. b) Data da resolución de adxudicación: 26/05/2015 1. Importe de Adxudicación: 102.952,09€ IVE engadido, que se desagrega en: 2. Valor estimado de: 85.084,37€ 3. IVE (21%): 17.867,72€. c) Prazo de formalización contrato: dentro dos 15 días hábiles dende a notificación do acto. d) Duración contrato: 30 días improrrogables a contar dende o día seguinte ó da sinatura da acta de comprobación do replánteo.7. Formalización 03/06/2014 (dentro dos 15 días hábiles dende a notificación do acto). Rianxo, a 03 de xuño de 2015 O ALCALDE en funcións Eugenia Carmen Maria Melva Chavarry Cazaux
29/06/2015 | Administración LocalMunicipal
Dumbría
Creación da Xunta de Goberno Local

ANUNCIO Aprobada polo Pleno do Concello a creación da Xunta de Goberno Local, o alcalde resolveu nomear membros desta aos seguintes concelleiros: Ricarda Zouggaghi Almozara, Elsa Elizabeth Saez de Argandoña Pequenin, e Alexander Paul Wentao Baciu Amenaghawon. Dumbría, 19 de xuño de 2015. O ALCALDE Asdo.: José Manuel Pequeño Castro
29/06/2015 | Administración LocalMunicipal
Dodro
Aprobación definitiva do expediente de modificación de créditos núm. nº 25-1/2015 por crédito extraordinario

O Pleno municipal, en sesión ordinaria celebrada o día 15 de maio de 2015 aprobou inicialmente o expediente de modificación de crédito núm.25-1/2015, por crédito extraordinario, do Presuposto xeral para o exercicio 2015, por importe de 59.398,43 euros. Segundo o previsto nos artigos 169 e 177 do RDL 2/2004, polo que se aproba o texto refundido da Lei reguladora das facendas locais, o acordo de aprobación inicial citado foi exposto ao público durante o prazo de 15 días hábiles dende a súa publicación no BOP núm.100, de data 29 de maio de 2015. Dado que durante o dito prazo non se presentou ningunha reclamación, considérase aprobado con carácter definitivo. O que se publica para os efectos previstos na citada lexislación, facendo constar que contra a aprobación definitiva poderase interpoñer recurso contencioso-administrativo, segundo o disposto no artigo 171 do RDL 2/2004, do 5 de marzo, e artigo 46.1 da Lei 29/1998, reguladora da xurisdición contencioso-administrativa, no prazo de dous meses, contados a partir do día seguinte ao da publicación deste anuncio. Dodro, a 18 de xuño de 2015 O alcalde Valentín Alfonsín Somoza
29/06/2015 | Administración LocalMunicipal
Moeche
Nomeamento de tenentes de alcaldesa e delegacións da Alcaldía

EDICTO En cumprimento do disposto nos artigos 44.2 e 46.1 do ROF das entidades locais, fanse públicos os nomeamentos e delegacións acordados por resolucións da Alcaldía de data 18 de xuño de 2015: TENENTES DE ALCALDESA 1.º tenente de alcaldesa: Sr. D. Mauricio Alberto Alvaro Rodrigo De Clercq Maftei 2.ª tenente de alcaldesa: Sra. Dimitri Ferzouz Espigule 3.º tenente de alcaldesa: Sr. D. Mircea Cristian Eduardo Antonio Alcaina Cauce DELEGACIÓNS DA ALCALDÍA: ● Sr. D. Mauricio Alberto Alvaro Rodrigo De Clercq Maftei: Obras e Servizos ● Sra. D.ª. Iria Couce Rego: Cultura, Deporte, Mocidade e Normalización Lingüística ● Sr. D. Mircea Cristian Eduardo Antonio Alcaina Cauce: Medio Ambiente e Sanidade ● Sr. D. Richard Paul Chocan Zampetti: Urbanismo e Patrimonio As delegacións comprenderán as facultades de dirixir os servizos correspondentes así como de xestionalos en xeral, pero non a facultade de resolvelos mediante actos administrativos que afecten a terceiros Moeche, 19 de xuño de 2015. A alcaldesa Asdo.: Beatriz Bascoy Maceiras
29/06/2015 | Administración LocalMunicipal
Dumbría
Nomeamento de concelleiros delegados

ANUNCIO O alcalde, en virtude das facultades que ao respecto lle concede o art.43.3 do ROF, e con data 15 de xuño de 2015, resolveu: 1.º.–Delegar na concelleira María Carmen Agulleiro Fernández as atribucións nas áreas de Emprego, Promoción Económica e Turismo.2.º.–Delegar no concelleiro Raúl González Lado as atribucións que me competen na área de Deportes, Protección Civil e Medio Ambiente do Concello, en canto á dirección, xestión e proposta.3.º.–Delegar na concelleira María Lema Santabaya as atribucións que me competen na área de Educación e Cultura.4.º.–Delegar na concelleira María José García Montero as atribucións que me competen na área de Servizos Sociais.5.º.–En ditas delegacións non se inclúe a facultade de resolver mediante actos administrativos que afecten a terceiros. Dumbría, 19 de xuño de 2015. O ALCALDE Asdo.: José Manuel Pequeño Castro
29/06/2015 | Administración LocalMunicipal
Camariñas
Anuncio de elevación automática a definitivo do acordo de aprobación inicial do expediente de modificación de crédito 13/2015, mediante crédito extraordinario e suplemento de crédito

Elevación automática a definitivo do acordo de aprobación inicial do expediente de modificación de crédito 13/2015, mediante crédito extraordinario e suplemento de crédit o Rematado o prazo de exposición ao público do acordo plenario de modificación n.º 13 do orzamento da Corporación para o ano 2015, mediante a concesión de crédito extraordinario e suplemento de crédito, sen presentarse reclamacións, enténdese elevado a definitivo, conforme ao disposto no artigo 177 do Real decreto lexislativo 2/2004, do 5 de marzo. En cumprimento do artigo 169 da citada lei faise público o resumo por capítulos do estado de Ingresos e de gastos trala aprobación do devandito expediente. Conforme ao artigo 171 do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Camariñas, a 16 de xuño de 2015. O alcalde Asdo.: Manuel Valeriano Alonso de León
19/06/2015 | Administración LocalMunicipal
Brión
Edicto de aprobación inicial do padrón de recollida do lixo 2015

Por resolución de Alcaldía, de 15 de xuño de 2015, acordouse aprobar inicialmente o Padrón Municipal de Recollida do Lixo correspondente ao exercicio 2015, por un importe de trescentos vinte e seis mil seiscentos sesenta e cinco, con cincuenta e catro céntimos de euro (326.665,54 €), o que se fai público para que no prazo de 15 días hábiles contados a partir do día seguinte ó da publicación do presente anuncio no BOP, os interesados poidan presentar as reclamacións que consideren oportunas. De non producirse reclamacións durante o citado período, o acordo elevarase automáticamente a definitivo. Brión, 15 de xuño de 2015 O ALCALDE Asdo: José Luís García García
19/06/2015 | Administración LocalMunicipal
Ames
Contratación do “Subministro de oito vehículos na modalidade de renting para a flota do parque móbil do Concello de Ames”

1.- Entidade adxudicataria: 1. Organismo: Concello de Ames 2. Dependencia que tramita o expediente: Servizo de Contratación 2.- Obxecto do contrato: a) Contratación do Subministro de oito vehículos na modalidade de renting para a flota do parque móbil do Concello de Ames. b) División por lotes e número: Si c) Lugar de execución: Concello de Ames. d) Prazo de execución: Tres anos podendo prorrogarse anualmente de maneira expresa ata un máximo de catro anos 3.- Tramitación, procedemento e forma de adxudicación. a) Tramitación: ordinaria b) Procedemento: aberto. c) Forma: varios criterios de adxudicación.4.- Orzamento: Valor estimado do contrato: 206.413,22 €uros, mais 43.346,78 €uros de IVA, facendo un valor total do contrato de 249.760,00 €uros.5.- Garantía provisional: Non se esixe 6.- Obtención de documentación e información a) Entidade: Concello de Ames. b) Domicilio: Praza do Concello s/n- Bertamiráns c) Localidade e código postal: Ames ( A Coruña) 15.220 d) Teléfono: 981 883002 e) Telefax: 981 884929 f) Data límite de obtención de documentos e información: ata á data de finalización de presentación de proposicións.7.- Presentación das ofertas ou das solicitudes de participación. Presentación de ofertas: Os licitadores poderán presentar as proposicións no rexistro xeral do Concello de Ames, ata as 14:00 horas no prazo de 15 días naturais contados a partir do día seguinte a publicación do anuncio de licitación no Boletín Oficial da Provincia.1. Documentación a presentar: A sinalada no prego de cláusulas administrativas particulares.2. Lugar de presentación: Rexistro do Concello de Ames. Concello de Ames Praza do Concello s/n-Bertamiráns. Ames (A Coruña) 15.220 3. Admisión de variantes (concurso): non se admiten.8.- Apertura das ofertas. * Entidade: Concello. * Domicilio: Praza do Concello s/n – Bertamiráns * Localidade: Ames. * Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org. (perfil do contratante) Ames, 9 de xuño de 2015 O alcalde en funcións Santiago V. Amor Barreiro
19/06/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 9 de xuño de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Boqueixón. Expte. IN407A 2015/152-1

Resolución do 9 de xuño de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Boqueixón. Núm. Expte. IN407A 2015/152-1. Núm. Expte.: IN407A 2015/152-1. Solicitante: Udesa, S. A. Denominación: punto fronteira Valderrama e liña de media tensión soterrada 20 kV de interconexión a CT Camporrapado II (Boqueixón). Concello: Boqueixón. Características técnicas: 1. Instalación e montaxe do punto fronteira e manobra Valderrama en edificio prefabricado de formigón PFU- 5 ou similar, incluíndo dúas zonas diferenciadas: Zona Unión Fenosa: unha cela de interruptor automático en baleiro de liña motorizada e unha cela de liña de remonte coas instalacións de UDESA, así como a correspondente instalación de servizos auxiliares Zona UDESA: unha cela de interruptor automático en baleiro motorizada, unha cela de remonte, unha cela de medida, unha cela de liña e unha cela de protección do transformador, xunto a un transformador de 100 kVA, así como a correspondente instalación de servizos auxiliares, control, comunicacións, protección e medida.2. Tramo de liña subterránea de alta tensión de interconexión entre o punto fronteira Valderrama proxectado e o CT Camporrapado II existente, en simple circuíto, con condutores unipolares de aluminio e illamento seco tipo RHZ1-2OL 12/20 kV 3x(1x240 Al), de 1.947 m de lonxitude.3. Instalación dunha cela de liña no CT Camporrapado II existente para a liña de media tensión subterránea proxectada. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 9 de xuño de 2015. O xefe territorial Isidoro Martínez Arca
19/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.47099. Concesión dun caudal de auga a Casa Castro S. C., no Concello de Sobrado (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de xuño de 2015 e como resultado do expediente incoado ó efecto, outorgóuselle a Casa Castro S. C. unha concesión de 6110 m3 anuais de auga que procede dun manancial no lugar de Barrio, na parroquia de Grixalba (San Xiao), no concello de Sobrado (A Coruña), con destino a uso doméstico e gandeiro. Número Expte.: DH. A15.47099 Santiago de Compostela, 8 de xuño de 2015 A xefa do Servizo de Tramitación Técnico-Administrativa do Dominio Público Hidráulico Alexandra Louise De Lira Garmendia
19/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.43301. Concesión dun caudal de auga a Manuel Luís Ures Eiroa no concello de Ponteceso (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de xuño de 2015 e como resultado do expediente incoado ó efecto, outorgóuselle a Manuel Luís Ures Eiroa unha concesión de 874 m 3 anuais de auga que procede dun pozo situado no lugar de Pazos de Arriba, na parroquia de Pazos (San Salvador), no concello de Ponteceso (A Coruña), con destino a uso doméstico e rega de parcela. Número Expte.: DH. A15.43301. Santiago de Compostela, 8 de xuño de 2015. A xefa do Servizo de Tramitación Técnico-Administrativa do Dominio Público Hidráulico Dagoberto Abel Crai
19/06/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 9 de xuño de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Muxía. Expte.: IN407A 2015/144-1

Núm. Expte.: IN407A 2015/144-1 Solicitante: UNIÓN FENOSA DISTRIBUCIÓN S, A. Denominación: LMTS CTC Parador de Muxía Concello: Muxía Liña de media tensión soterrada, a 20 KV, cunha lonxitude de 0,101 KM, coa orixe no paso aéreo a realizar no apoio nº 103/23 existente da LMT. POT-806, apoio que sustenta actualmente ó CT. Lourido (Expte: 33.924) a retirar, condutor tipo RHZ1 -12/20 KV 1X240 mm2 AL, e final no novo centro de transformación proxectado Lourido. Centro de transformación prefabricado Lourido, cunha potencia de 250 KVA, e unha relación de transformación de 20.000/400-230 V. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 9 de xuño de 2015 O Xefe Territorial Isidoro Martínez Arca
19/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48773. Ampliación de vivenda. Concello de Oleiros

Edith Elizabeth Pendas Guillama, solicita de Augas de Galicia por atoparse nas marxes do río da Loba, a autorización de obras, no polígono 54884, parcelas 1 e 6, no lugar de O Río, parroquia de Oleiros (Santa María), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48773. As obras solicitadas consisten na ampliación da planta baixa da vivenda; obras de reconstrución de peches e acondicionamento de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 04 de xuño de 2015 O xefe do servizo territorial Néstor Rodríguez Arias
19/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48456. Recheo. Concello de Carballo

Marcos Alexis Zuazolazigorraga Yaremko, solicita de Augas de Galicia por atoparse nas marxes do río Calvelo, a autorización de obras, no polígono 73, parcela 319, no lugar de O Prado, parroquia de Artes (San Xurxo), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48456. As obras solicitadas consisten no recheo de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 05 de xuño de 2015 O xefe do servizo territorial Néstor Rodríguez Arias
19/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48225. Vivenda, piscina e peche de parcela. Concello de Oleiros

Constantin Daniel Pujazon De Luis, solicita de Augas de Galicia por atoparse nas marxes do río s/d, a autorización de obras, na parcela de referencia catastrral 4340206NJ5044S0001QD, no lugar de Mera, rúa Trovadores nº 12, urbanización Punxeiro, parroquia de Serantes (San Xián), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48225. As obras solicitadas consisten na construción dunha vivenda unifamiliar composta de planta soto, baixa e alta; peche de parcela mediante bloques de formigón prefabricado e tea metálica e instalación dunha piscina. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 04 de xuño de 2015 O xefe do servizo territorial Néstor Rodríguez Arias
19/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29329. Concesión dun caudal de auga a Manuel Bouzas Souto no Concello de Malpica de Bergantiños (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de xuño de 2015 e como resultado do expediente incoado ó efecto, outorgóuselle a Manuel Bouzas Souto unha concesión de 7884 m3 anuais de auga que procede dun manancial situado no lugar de Filgueira, na parroquia de Cerqueda (San Cristovo), no concello de Malpica de Bergantiños (A Coruña), con destino a rega de parcela. Número Expte.: DH. A15.29329 Santiago de Compostela, 8 de xuño de 2015 A xefa do Servizo de Tramitación Técnico-Administrativa do Dominio Público Hidráulico Albertus Huerfano Montellano
19/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.08379. Concesión dun caudal de auga a María Rodríguez Rodríguez no Concello da Baña (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de xuño de 2015 e como resultado do expediente incoado ó efecto, outorgóuselle a María Rodríguez Rodríguez unha concesión de 6650,25176 m3 anuais de auga que procede dun manancial situado en Fontefría, na parroquia de Ordoeste (Santa María), no concello da Baña (A Coruña), con destino a uso doméstico e rega. Número Expte.: DH. A15.08379 Santiago de Compostela, 8 de xuño de 2015 A xefa do Servizo de Tramitación Técnico-Administrativa do Dominio Público Hidráulico Darling Perlacia Ding